**Europski tjedan programiranja – Pretvaranje ideja u stvarnost – 6.–21. listopada 2018.**

*Slavimo stvaranje programiranjem*

Europa poboljšava digitalne vještine svojih građana. Pridružite se Europskom tjednu programiranja i naučite se izraziti programerskim jezikom. Okušajte se u stvaranju aplikacije, igre, internetske stranice, interaktivne priče ili, zašto ne, u sastavljanju hardvera ili pokretanju robota. Organizirajte događanja posvećena programiranju za svoju djecu, učenike, roditelje, djedove i bake, prijatelje ili kolege i pomozite im da bolje razumiju naš digitalni svijet i postanu aktivni u njemu.

**Što je Tjedan programiranja?**

Europski tjedan programiranja društvena je inicijativa koju vode volonteri, koji u ulozi ambasadora Tjedna programiranja u svojim zemljama promiču programiranje. Svi organizatori događanja posvećenih programiranju – škole, nastavnici, programerski klubovi, knjižnice, poduzeća, tijela javne vlasti – pozivaju se da svoje događanje unesu na kartu na stranici codeweek.eu.

**Koja je njegova svrha?**

* Slavljenje stvaranja programiranjem
* Osnaživanje ljudi
* Povezivanje ljudi
* Jačanje interesa za znanost, tehnologiju, inženjerstvo i matematiku

**Što time dobivam?**

* Programiranje je **zabavno!**
* Programiranje je **kreativno!** Ljudski je rod od pamtivijeka stvarao u glini, kamenu, opeci, papiru i drvu. Danas stvaramo i programiranjem.
* Programiranje **osnažuje!** Moguće je i puno više od puke konzumacije digitalnog sadržaja; programiranjem možete stvarati i svoje djelo učiniti dostupnim milijunima. Programiranjem možete stvarati internetske stranice, igre ili kontrolirati računalo ili robota.
* **Razumijevanje svijeta** Stvari povezanih putem interneta ima sve više i više. Razumijevanje što se događa iza zaslona omogućuje nam da razumijemo svijet.
* Programiranje nas uči **računalnom razmišljanju**, **rješavanju problema, kreativnosti, kritičkom i analitičkom razmišljanju** i **timskom radu**.
* Za 90 % **poslova danas** potrebne su digitalne vještine, uključujući programiranje.
* **Ljudi svih dobnih skupina**
* **Volonteri**
* **Škole**
* **Sveučilišta**
* **Knjižnice**
* **Programerski klubovi**
* **Tijela javne vlasti**
* **Poduzeća**
* **Neprofitne organizacije**

**Kako sudjelovati u Europskom tjednu programiranja?**

* **Programeri** mogu organizirati radionice u lokalnim školama, zajedničkim radnim prostorima, društvenim centrima ili knjižnicama.
* **Nastavnici koji se bave programiranjem** mogu držati sate programiranja, dijeliti nastavne planove i organizirati radionice za kolege.
* **Nastavnici koji se (još) ne bave programiranjem** mogu organizirati seminare ili pozvati roditelje, učenike ili programere na međusobno podučavanje programiranja.
* **Roditelji** mogu potaknuti svoju djecu da sudjeluju u radionicama programiranja.
* **Poduzeća i neprofitne organizacije** mogu biti domaćini radionica programiranja, dati svoje osoblje na raspolaganje kao trenere za akciju „povratak podučavanju”, organizirati za učenike zabavne izazove u programiranju i ponuditi sponzorstvo za događanja povezana s programiranjem.
* **Tijela javne vlasti** u svojim prostorima mogu organizirati radionice programiranja ili okrugle stolove.
* **Svi** koji sudjeluju u nekoj programerskoj aktivnosti svoja iskustva mogu podijeliti na internetskoj stranici Europskog tjedna programiranja i tako inspirirati ostale!

**Jedinstveno digitalno tržište**

Europska komisija podupire Europski tjedan programiranja i druge inicijative za unaprjeđenje digitalnih vještina u Europi u okviru strategije jedinstvenog digitalnog tržišta. Jačanje digitalnih vještina Europljana dio je programa novih vještina na razini EU-a i akcijskog plana EU-a za digitalno obrazovanje.

**Rezultati 2017.**

* **1,2 milijuna ljudi** svih dobnih skupina
* **Više od 50 zemalja** u EU-u i šire

**Rezultati 2016.**

* **970 000 ljudi**, od djece do starijih osoba
* **Više od 50 zemalja** u EU-u i šire, uključujući Sjedinjene Američke Države, Australiju, afričke i azijske zemlje

**Rezultati 2015.**

* **570 000 ljudi**, od djece do starijih osoba
* **48 zemalja** u EU-u i šire, uključujući Sjedinjene Američke Države, Australiju, afričke i azijske zemlje

**Pridružite nam se**

@CodeWeekEU #CodeEU #CodeWeek

CodeEU

CodeWeek.eu